Document ID: /roh_data/filtered/fineweb-2-filterrobots_roh.jsonl.gz/11808

Il Piz Bernina tutga tar in magnet per ils circuls dals alpinists. La muntogna la pli auta dal Grischun attira cun ses 4049 meters sur mar mintga stagiun var 2000 alpinistas ed alpinists.
4 morts l' avust
Durant questa stagiun èn capitads dus accidents fatals, nua che 4 persunas èn mortas. Il singular è, che quels accidents èn capitads en il medem lieu – al cumenzament dal Spih dal Bianco.
Il motiv per quels accidents n'è betg cler – forsa è tut mo casualitad, disfortuna u la concentraziun che mancava.
Ina tura che pretenda plaina attenziun
Il Piz Bernina è ina tura, che pretenda da l'entschatta fin tar l'ultim mument plaina concentraziun. Passaschas da clav datti ina massa, ils alpinists discurran da var set. Ma era en lieus main privlus è il privel da crudar omnipreschent.
RR actualitad 08:00